จองคิวออนไลน์ติดต่องานทะเบียน กทม.เผย 5 เขตคนนิยมใช้มากที่สุด
รายงานข่าวจากศาลาว่าการ กทม. แจ้งว่า เมื่อเร็วๆ นี้ สำนักยุทธศาสตร์และประเมินผล (สยป.) ได้รายงานความคืบหน้าการใช้งานระบบตามโครงการ บริการทันใจ นัดหมายทันเวลา จองคิวออนไลน์ งานทะเบียนและการขออนุญาตต่างๆ ในปีงบประมาณ 2563 ปัจจุบันมีผู้ดาวน์โหลดแอปพลิเคชันบนมือถือ BMAQ ผ่านระบบปฏิบัติการ Android 5424 คน ระบบ IOS จำนวน 5159 คน และตั้งแต่เดือนมกราคม-มีนาคม 2563 มีประชาชนจองคิวออนไลน์ผ่านแอปฯ ดังกล่าว 1590 คิว ส่วนใหญ่เป็นงานด้านทะเบียนราษฎร 912 คิว งานบัตรประชาชน 364 คิว ทะเบียนทั่วไป 203 คิว ทั้งนี้ เขตที่มีประชาชนจองคิวออนไลน์ผ่านแอปพลิเคชันมากสุด 5 อันดับ ได้แก่ 1.เขตห้วยขวาง 185 คน 2.เขตจตุจักร 133 คน 3.เขตราชเทวี 98 คน 4.เขตสวนหลวง 81 คน และ 5.เขตประเวศ 71 คนอย่างไรก็ตาม ประชาชนยังสามารถดาวน์โหลดแอปพลิเคชัน BMAQ บนมือถือได้ทั้งระบบปฏิบัติการ Android และระบบปฏิบัติการ IOS เพื่อจองคิวนัดหมายเวลาการขอใช้บริการที่สำนัก-งานเขตและทุกจุดบริการด่วนมหานคร เพิ่มความสะดวกให้ประชาชนในการวางแผนการเดินทางมาติดต่อราชการได้ และลดเวลาการรอคอย.
สำนักยุทธศาสตร์และประเมินผล (สยป.) ได้รายงานความคืบหน้าการใช้งานระบบตามโครงการ บริการทันใจ นัดหมายทันเวลา จองคิวออนไลน์ งานทะเบียนและการขออนุญาตต่างๆ
สำนักยุทธศาสตร์และประเมินผล,จองคิวออนไลน์,บริการทันใจ นัดหมายทันเวลา,BMAQ,แอปพลิเคชัน BMAQ,งานทะเบียน,ข่าววันนี้